डॉ. जौहल पर स्नैचिंग की धारा लगवाने को वकीलों का धरना
जौहल अस्पताल मामले में वकीलों और डॉक्टरों की लड़ाई खत्म नहीं हो रही
एडवोकेटकुलबीर सिंह मिन्हास और जौहल अस्पताल के डॉ. बीएस जौहल के बीच चल रहा झगड़ा बुधवार को और गरमा गया। दोनों पक्ष अपने स्टैंड पर अड़े रहे। वकीलों का कहना है कि एडवोकेट मिन्हास पर दर्ज क्रॉस केस रद्द नहीं होने और डॉ. जौहल अन्य के खिलाफ स्नैचिंग का केस दर्ज नहीं होने पर शुक्रवार को राज्यव्यापी हड़ताल की जाएगी। बुधवार को वकालत छोड़कर एडवोकेट जुलूस की शक्ल में 11 बजे सीपी दफ्तर पहुंचे। यहां पर मेन गेट बंद कर दिया गया, मगर एडवोकेट सीपी दफ्तर के बाहर धरने पर बैठ गए। धरना करीब डेढ़ घंटे तक चला। एडवोकेट मांग कर रहे थे कि पुलिस डाॅक्टर को गैरजमानती धाराओं के तहत केस दर्ज कर गिरफ्तार करे।
एडवोकेट के धरने में कश्मीर सिंह घुग्शोर और तरसेम पीटर गए। दोनों नेता एडवोकेट के हक में बोलना चाहते थे, मगर सीनियर एडवोकेट बोले कि हम अपनी लड़ाई खुद लड़ना जानते हैं। इसलिए दोनों नेता चुप हो गए।
सीपी दफ्तर में डेढ़ घंटे तक पब्लिक का काम रुका रहा। सीपी अर्पित शुक्ला ने एडवोकेट को शांत करते हुए कहा कि 10 दिन का टाइम चाहिए। जांच करवा लेते हैं ताकि क्रॉस केस रद्द किया जा सके।
इसके बाद दोपहर को वकीलों ने जरनल हाउस बुलाया। फैसला हुआ कि बार वीरवार को फिर से हड़ताल पर होगी। जिला बार एसोसिएशन के प्रधान एडवोकेट बलदेव प्रकाश रल्ल ने बताया कि हाउस में फैसला लिया गया है कि एडवोकेट वीरवार को हड़ताल कर 11 बजे फिर से सीपी दफ्तर के घेराव करेंगे। एडवोकेट मिन्हास सप्लीमेंटरी स्टेटमेंट दे चुके हैं। इसलिए डाॅक्टर जौहल और अन्य के खिलाफ गैर जमानती धारा 379 बी (स्नैचिंग) के तहत आरोपी बना कर तुरंत अरेस्ट करे।
अगर मैं कसूरवार हूं तो कोर्ट तय करेगी। फिलहाल आईएमए का हड़ताल को लेकर कोई कोई फैसला नहीं है। अगर ऐसे हालात बने तो मेडिकल सेक्टर के सभी 15 संगठनों को साथ लेकर हड़ताल होगी। -डाॅ.बीएस जौहल
जालंधर | बारएसोसिएशन के मेंबर्स ने बुधवार को धरना देकर डाॅ. जौहल पर स्नैचिंग की धारा जोड़ने को प्रैशर बनाया। इसके बाद आईएमए ने भी 2 मार्च को कार्यकारिणी की मीटिंग बुलाई है। प्रधान डाॅ. जौहल ने कहा कि मैं हड़ताल के पक्ष में नहीं हूं। इससे मरीजों की तकलीफ बढ़ेगी। हड़ताल आखिरी विकल्प ही होता है। बकौल डाॅ. जौहल, कानून सबके लिए बराबर है। मुझे इस पर भरोसा है। कोर्ट ने ही तो फैसला करना है। लेकिन एक पक्ष अगर पुलिस पर कार्रवाई के लिए दबाव बना रहा है तो दूसरा को भी अपना पक्ष रखने का पूरा अधिकार है। हम इसे लेकर मीटिंग में बात करेंगे। उधर, सरकारी डाक्टरों के संगठन के प्रेसिडेंट डाॅ. हरीश भारद्वाज ने कहा कि अगर आईएमए स्ट्राइक की काल देती है तो वह भी साथ देंगे। इमरजेंसी सेवाओं को छोड़कर बाकी सारा काम ठप कर देंगे। भास्कर के सवाल के जवाब में डाॅ. बीएस जौहल ने कहा कि कानून से बड़ी कोेई ताकत नहीं है। तमिलनाडू में जो महिला नेत्री सीएम बनने वाली थीं, उन्हें सुप्रीम कोर्ट के आदेश पर जेल जाना पड़ा है।
वकीलों ने डेढ़ घंटे तक किया सीपी के दफ्तर का घेराव
बुधवार को एडवोकेट मिन्हास पर क्राॅस केस रद्द करने और डॉ. जौहल और अन्य पर स्नैचिंग का मामला दर्ज करने की मांग करते वकील। -भास्कर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva